B4-0560, 0562, 0563, 0564 και 0565/98

Ψήφισμα σχετικά με το Κοσσυφοπέδιο

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάσταση στο Κοσσυφοπέδιο, και ιδίως το ψήφισμά του της 12ης Μαρτίου 1998 ((ΣΠ της ημερομηνίας αυτής, Μέρος ΙΙ, σημείο 5.)),

- έχοντας υπόψη την έκβαση των συνεδριάσεων της Ομάδας Επαφών για την πρώην Γιουγκοσλαβία στις 25 Μαρτίου 1998 στη Βόννη και στις 29 Απριλίου 1998 στη Ρώμη,

- έχοντας υπόψη τις αποφάσεις που ελήφθησαν κατά τη συνεδρίαση των Υπουργών Εξωτερικών και Οικονομικών της G7 στις 9 και 10 Μαΐου 1998 στο Λονδίνο,

A. εκφράζοντας μεγάλες ανησυχίες για τις συγκρούσεις στο Κοσσυφοπέδιο, οι οποίες έχουν ήδη κλιμακωθεί λαμβάνοντας τη μορφή περιορισμένης πολεμικής σύρραξης, και τη συνεχιζόμενη αύξηση της βίας στην περιοχή, τις συστηματικές παραβιάσεις των δικαιωμάτων του ανθρώπου, τις εθνοτικές διακρίσεις, τις αυθαίρετες πράξεις της αστυνομίας και τα βασανιστήρια από τις σερβικές αρχές,

Β. εκφράζοντας τη μεγάλη ανησυχία του για την υπερβολική άσκηση βίας εκ μέρους των γιουγκοσλαβικών δυνάμεων ασφαλείας, για τη διασπορά όπλων στην περιοχή και για την άσκηση τρομοκρατίας εκ μέρους ορισμένων εξτρεμιστικών ομάδων στο Κοσσυφοπέδιο[semigr ] τονίζοντας ότι η άσκηση βίας για την καταστολή πολιτικής διαφωνίας, καθώς και η άσκηση τρομοκρατίας για την επίτευξη πολιτικών μεταβολών πρέπει να απορρίπτεται ρητά ως μέσον για την εξεύρεση λύσης στην κρίση του Κοσσυφοπεδίου,

Γ. τονίζοντας ότι μια βιώσιμη επίλυση της εντεινόμενης κρίσης μπορεί να επιτευχθεί μόνον με ειρηνικά μέσα με την έναρξη ουσιαστικού και άνευ όρων διαλόγου, με διεθνή διαμεσολάβηση μεταξύ της Κυβέρνησης της Ομοσπονδιακής Δημοκρατίας της Γιουγκοσλαβίας και της ηγεσίας του αλβανικού πληθυσμού του Κοσσυφοπεδίου και πρέπει να βασίζεται στον πλήρη σεβασμό των θεμελιωδών ανθρωπίνων δικαιωμάτων, στην προστασία όλων των πολιτών και των εθνοτικών ομάδων και στο κράτος δικαίου,

Δ. λαμβάνοντας υπόψη ότι υπάρχει κίνδυνος επέκτασης των συγκρούσεων από το Κοσσυφοπέδιο σε γειτονικές περιοχές, καθώς και ότι ο Αλβανός Πρωθυπουργός ζήτησε την παρουσία δυνάμεων του ΝΑΤΟ στη χώρα του, προκειμένου να μειωθεί το ενδεχόμενο κλιμάκωσης της κρίσης στο Κοσσυφοπέδιο,

Ε. λαμβάνοντας υπόψη ότι η αντίδραση της διεθνούς κοινότητας στην κρίση υπήρξε, μέχρι τούδε, βραδεία και ανεπαρκής, επισημαίνοντας όμως ότι η Ομάδα Επαφών για την πρώην Γιουγκοσλαβία αποφάσισε να λάβει μέτρα κατά της Ομοσπονδιακής Δημοκρατίας της Γιουγκοσλαβίας, διότι η τελευταία δεν έχει τηρήσει ορισμένες βασικές απαιτήσεις για την επίλυση της κρίσης του Κοσσυφοπεδίου[semigr ] εκφράζοντας τη λύπη του για το γεγονός ότι η Ρωσική Ομοσπονδία δεν ήταν σε θέση να μετάσχει στην υιοθέτηση αυτών των ενεργειών,

ΣΤ. λαμβάνοντας υπόψη ότι θα πρέπει να αναγνωρισθεί η ευρύτητα αντιλήψεων της Κυβέρνησης του Μαυροβουνίου,

Ζ. επισημαίνοντας με μεγάλη ανησυχία ότι η περαιτέρω κλιμάκωση της κρίσης του Κοσσυφοπεδίου και η συγκέντρωση στρατιωτικών δυνάμεων στα αλβανικά σύνορα αποτελούν σοβαρή και άμεση απειλή στη σταθερότητα ολόκληρης της περιοχής και σαφή απειλή στη διεθνή ειρήνη και σταθερότητα,

H. λαμβάνοντας υπόψη τα στοιχεία σύμφωνα με τα οποία η σερβική αστυνομία και οι παραστρατιωτικές σερβικές δυνάμεις διέπραξαν εγκλήματα πολέμου κατά τις συγκρούσεις των τελευταίων μηνών στο Κοσσυφοπέδιο, και ότι το Διεθνές Ποινικό Δικαστήριο για την πρώην Γιουγκοσλαβία έχει την εξουσία να διώκει άτομα που διέπραξαν παραβιάσεις του διεθνούς ανθρωπιστικού δικαίου στην «επικράτεια της πρώην Γιουγκοσλαβίας από το 1991 και εξής»,

1. καταδικάζει έντονα και ανεπιφύλακτα τη χρήση βίας από τις γιουγκοσλαβικές δυνάμεις ασφαλείας κατά του άοπλου πληθυσμού και τη διασπορά όπλων στην περιοχή[semigr ]

2. καταδικάζει έντονα τις τρομοκρατικές ενέργειες ορισμένων εξτρεμιστικών ομάδων στο Κοσσυφοπέδιο[semigr ]

3. καλεί την Κυβέρνηση της Ομοσπονδιακής Δημοκρατίας της Γιουγκοσλαβίας και τους εκπροσώπους του αλβανικού πληθυσμού του Κοσσυφοπεδίου να αρχίσουν κατεπειγόντως και άνευ όρων ουσιαστικό και εποικοδομητικό διάλογο, με διεθνή συμμετοχή, σχετικά με το μελλοντικό καθεστώς του Κοσσυφοπεδίου[semigr ]

4. καλεί την Κυβέρνηση της Ομοσπονδιακής Δημοκρατίας της Γιουγκοσλαβίας να αρχίσει κατεπειγόντως συνεργασία με την Ομάδα Επαφών για την πρώην Γιουγκοσλαβία και να επιτρέψει πάραυτα στον ειδικό αντιπρόσωπο της Ευρωπαϊκής Ένωσης, κ. Gonzαlez, να αρχίσει τις εργασίες του, που είναι καθοριστικής σπουδαιότητας για τη βελτίωση των γενικών προοπτικών και για την εξέλιξη του διαλόγου[semigr ]

5. καλεί το Συμβούλιο να καταβάλει κάθε δυνατή προσπάθεια για την ανάληψη έντονης πολιτικής πρωτοβουλίας με στόχο την έναρξη διαπραγματεύσεων μεταξύ των μερών:

- να προσκαλέσει τα δύο μέρη να συναντηθούν σε τοποθεσία εκτός της Ομοσπονδιακής Δημοκρατίας της Γιουγκοσλαβίας και

- να προτείνει περαιτέρω μέτρα οικοδόμησης εμπιστοσύνης[semigr ]

6. καλεί τα κράτη μέλη, το Συμβούλιο Ασφαλείας των Ηνωμένων Εθνών, τον ΟΑΣΕ, το ΝΑΤΟ και τη ΔΕΕ να εγκρίνουν όλα τα μέτρα που απαιτούνται για την αποτροπή της επέκτασης των συγκρούσεων του Κοσσυφοπεδίου και σε άλλα τμήματα της περιοχής, για την υποστήριξη των συμφερόντων των γειτονικών κρατών στον τομέα της ασφάλειας και για την προστασία των συνόρων τους[semigr ]

7. ζητεί από το Συμβούλιο και την Επιτροπή, καθώς και από τον ΟΑΣΕ και τον ΟΗΕ, να αποστείλουν αμέσως παρατηρητές στα σύνορα μεταξύ της Αλβανίας και του Κοσσυφοπεδίου[semigr ]

8. υποστηρίζει τις αποφάσεις που έλαβε η Ομάδα Επαφών για την πρώην Γιουγκοσλαβία ως ένα πρώτο βήμα για την άσκηση μεγαλύτερων πιέσεων στον Πρόεδρο Μιλόσεβιτς και στην Κυβέρνηση της Ομοσπονδιακής Δημοκρατίας της Γιουγκοσλαβίας, προκειμένου να εξευρεθεί ειρηνική και εποικοδομητική λύση στην κλιμακούμενη κρίση του Κοσσυφοπεδίου[semigr ]

9. καλεί το Συμβούλιο να καταστήσει σαφές στις γιουγκοσλαβικές αρχές ότι θα επιβληθούν νέες κυρώσεις εάν δεν καταβάλουν ταχείες και εποικοδομητικές προσπάθειες για την εξεύρεση λύσης όσον αφορά το μελλοντικό καθεστώς του Κοσσυφοπεδίου και για τπ σεβασμό των αστικών και ανθρωπίνων δικαιωμάτων του πληθυσμού του[semigr ]

10. ζητεί την άμεση αποφυλάκιση των πολιτικών κρατουμένων και των πολιτών του Κοσσυφοπεδίου που συνελήφθησαν άδικα και κρατούνται σε γιουγκοσλαβικές φυλακές, όπως, επί παραδείγματι, του καθηγητή Ukshin Hoti, ο οποίος φυλακίσθηκε επανειλημμένα, διότι είχε απλώς ταχθεί υπέρ της ειρηνικής και κατόπιν διαπραγματεύσεων επίλυσης του ζητήματος του Κοσσυφοπεδίου[semigr ]

11. παρέχει πλήρη υποστήριξη σε όλες τις ομάδες και τα μεμονωμένα άτομα, εντός και εκτός του Κοσσυφοπεδίου, που έχουν δεσμευθεί σοβαρά για την εξεύρεση εποικοδομητικής λύσης για το μέλλον του Κοσσυφοπεδίου και του λαού του και αγωνίζονται για την επίτευξη των στόχων αυτών με ειρηνικά μέσα[semigr ]

12. καλεί το Διεθνές Ποινικό Δικαστήριο για την πρώην Γιουγκοσλαβία να διερευνήσει πάραυτα κατά πόσον διεπράχθησαν εγκλήματα κατά της ανθρωπότητας στο Κοσσυφοπέδιο[semigr ]

13. καλεί το Συμβούλιο και την Επιτροπή να ασκήσουν πίεση με όλα τα μέσα που διαθέτουν, ώστε να μπορέσει επιτέλους να ανοίξει το Γραφείο της ΕΕ στην Πρίστινα, όπως έχει ζητήσει το Κοινοβούλιο, καθώς και το γραφείο του Ύπατου Αρμοστή των Ηνωμένων Εθνών για τα Δικαιώματα του Ανθρώπου[semigr ]

14. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση της Ομοσπονδιακής Δημοκρατίας της Γιουγκοσλαβίας και τον κ. Ibrahim Rugova.